Hankija: Tapa Vallavalitsus

Väikehange: Raudtee haruteede nr 106 ja 107 hooldus- ja järelevalvetööd 2025-2027

**ALUSDOKUMENT**

Hanke esemeks on Tapa vallale kuuluva raudtee haruteede nr 106 ja 107 aastaringse hoolduse ja järelevalve teostamine perioodil 2025-2027

**1. Tööde kirjeldus**

Töövõtja peab järgima kehtivat asjakohast Eesti Vabariigi seadusandlust ja Eesti raudteedel kehtivaid norme, standardeid, eeskirju, instruktsioone, tehnilisi tingimusi, nõudeid jms tööde teostamisel, samuti Tapa valla raudteeinfrastruktuuride vahelise ühenduse ning manöövritööde tegemise ja liiklusohutuse tagamise juhendit.

Põhitööde orienteeruvad mahud ja asukohad

Tee alguspiiriks on märk „Harutee piir“, mis asub piiriaktis näidatud kohas Tapa raudteejaamas. Kõigi raudteede kogupikkus on 1357 m.

Tee nr 106 kogupikkus on 941 m ja kasulik pikkus 356 m.

Tee nr 107 kogupikkuseks on 416 m ja kasulik pikkus 356 m.

Pööre nr 601.

Karja tn raudtee ülesõidukoht.

Töövõtja kohustuseks on

1) teostada pidevat järelevalvet raudtee (liiprid, kinnitid, rööpad, ülesõit ja pöörangu) olukorra üle koos tulemuste fikseerimisega ning vajalike hooldustöödega.

Hooldustöödeks on lukupoltide määrimine ja pingutamine, rööpakinnitite kinnitamine, ülesõidu rennide puhastamine, pöörangu määrimine ja poltide kinnitamine, pöörangult, raudteelt ja haruteede vahelise alalt lumekoristamine umbrohutõrje ning nähtavust piirava võsa raie tee kogupikkuse ja ballasti laiuse ulatuses.

Lumekoristamine, umbrohutõrje ja nähtavust piirava võsa raie teostamine toimub vastavalt tellimusele.

2) täita raudtee tehnilise seisukorra raamatut ning valmistada ette kõik vajalikud aruanded Tarbijakaitse ja Tehnilise Järelevalve Ametile (TTJA).

3) tagada valmisolek kasutuskõlbmatuks muutunud pidurikingade asenduseks koos utiliseerimisega.

Tööde vastuvõtt ja kontroll

Töövõtja kontrollib valmistöö mahtu ning vastavust nõuetele, enne kui esitab Töö vastuvõtmiseks Tellija esindajale. Töid akteeritakse igakuiselt hiljemalt järgneva kuu 5-ks kuupäevaks.

Vastu võetakse tööd, mis on toodud kirjelduse kohaselt on täielikult lõpetatud sh tagatud heakord.

**2. Nõuded pakkujale**

1) Pakkuja peab omama majandustegevusregistris (MTR) kehtivaid registreeringuid:

- tegevusalal „ehitamine“, tegevusala liik „raudteerajatise ehitamine“

- tegevusalal „omanikujärelevalve“, tegevusala liik „raudteerajatise ehitamise omanikujärelevalve“.

Registreeringu olemasolu kontrollib hankija elektrooniliste kanalite kaudu.

2) Pakkuja peab olema nõuetekohaselt täitnud õigusaktidest tulenevad riiklike maksude ning sotsiaalkindlustuse maksete tasumise kohustused pakkumuse esitamise kuupäeva seisuga.

Maksuvõlgade puudumist kontrollib hankija e-maksuameti kaudu.

3) Pakkuja viimase kolme majandusaasta netokäive raudtee hooldus- või remonditöödel peab olema olnud vähemalt 100 000 eurot igal aastal.

Pakkuja esitab väljavõtte oma viimase kolme majandusaasta netokäibe kohta raudtee hooldus- või remonditööde osas *(vorm I).*

4) Pakkuja peab viimase kolme aasta jooksul olema teostanud peatöövõtjana vähemalt ühe sarnase töö (sarnaseks tööks loetakse raudtee hoolduse, raudtee ehituse või raudtee pealisehitise rekonstrueerimine) raudtee peateedel. Pakkuja peab olema nimetatud tööd teostanud sõlmitud lepingute ja hea tava kohaselt.

Pakkuja esitab olulisemate hooldus, ehitus või remonditööde nimekirja koos kinnitusega, et need tööd teostati sõlmitud lepingute ja hea tava kohaselt *(vorm II).*

5) Pakkuja peab antud hanke objektiks olevate raudtee infrastruktuuri hooldus ja remonditööde teostamisel kaasama vastutava isikuna **projektijuhi**, kes omab raudtee teemehaanik tase 5, diplomeeritud raudteeinsener tase 7, spetsialiseerumisega rööbastee ehitamine ja käitlemine või diplomeeritud raudteeinsener V kutsekvalifikatsiooni spetsialiseerumisega raudtee- ja teemajandus.

6) Pakkuja peab antud hanke objektiks olevate raudtee infrastruktuuri hooldus- või remonditööde teostamisel kaasama vastutava isikuna **tööjuhi**, kes omab vähemalt raudtee teemehaanik tase 5 kutsekvalifikatsiooni;

**3. Pakkumuse esitamine**

Pakkumus peab sisaldama:

1) Pakkuja nimi, registrikood, kontaktandmed.

2) Punktis 2 nõutud kvalifikatsiooni tõendavad dokumendid.

3) Pakkumuse maksumus vastavalt maksumuse tabelile (*vorm III*)*.*

Pakkumus esitada digitaalselt allkirjastatuna e-posti aadressil vallavalitsus@tapa.ee hiljemalt **17. oktoober 2024 kell 10:00**

**4. Lepingu sõlmimine**

Leping sõlmitakse edukaks tunnistatud pakkujaga vastavalt lepingu projektile.

Lepingu täitmise periood on 01.01.2025 - 31.12.2027.